استاد ادهم سپاهی، دارالعلوم زاهدانءِ شوهاز ۆ تصنیفءِ بنجاهءِ سرمستر ۆ شه اۆدءِ زبردستێں استادان زی شمبیءَ (16 مرداد 1400) پد شه چنکه ماه ناجۆڑیءَ ماں یزد شهرءِ نادراهجاها بێران بوت.
◽️استاد سپاهی گێش شه تدریسءَ ماں دارالعلوم وڑ وڑێں بهران چۆ عربی زبان ۆ لبزانکءِ بهر، پارسی زبان ۆ لبزانکءِ بهر ۆ شپانه‌ئێں کلاسان، ماں زاهدانءِ سیستان ۆ بلوچستانِ مزن شهدربرجاه، تربیت‌معلم (فرهنگیان) مزن شهدربرجاه  ۆ زاهدانءِ آزات مزن شهدربرجاها هم درسِ دات اَت.
◽️ ڈاکٹر ادهم سپاهی شه سیستان ۆبلوچستانءِ سیب‌وسورانءِ مزن مێتگءِ «سِب» مردمان اَت. آ خدا بیامرزءَ بازێں علمی ۆ هێلکاری‌ئێں جهدءِ ماں دینی ۆ سرکاری وانگجاهان کرتگ ۆ ماں دعوت ۆ ارشادءِ پڑا ۆ همےپێم په مسلمانانِ زهگانِ دینی‌ئێں اپسلهءَ بازێں کۆشستءِ کرت اتِ.
اللَّهُمَّ اغْفِرْ لَهُ وَارْحَمْهُ وَعَافِهِ وَاعْفُ عَنْهُ وَأَكْرِمْ نُزُلَهُ.